Aschehoug forlag
Store norske leksikon,Samfunn,Medier,Forlagsdrift
Aschehoug er et norsk forlagskonsern og et norsk forlag. Det fulle navnet på konsernet er H. Aschehoug & Co (W. Nygaard) AS.
Aschehoug-konsernet eier en rekke selskaper innenfor nesten alle ledd i bokbransjen. Konsernet eier flere forlag som fordeler seg på de fleste markedene for bøker, e-bøker og nettpublisering. Aschehoug eier også halvparten av aksjene i bokhandelkjeden Norli Libris AS. Sammen med Gyldendal forlag eier konsernet strømmetjenesten Fabel og bokklubb.Aschehoug forlag består av avdelingene Aschehoug Litteratur og Aschehoug Utdanning. De utgir skolebøker, norsk og utenlandsk skjønnlitteratur, faktabøker, universitets- og høyskolebøker og tidsskrifter. De utvikler også undervisningstjenester og publiseringsløsninger på nett.Aschehoug forlag og datterforlaget Forlaget Oktober er spesielt dominerende på norsk skjønnlitteratur for voksne. I 2017 var nesten annenhver solgte norske roman fra forlagene. Selskapsstruktur Aschehoug forlag består av Aschehoug Litteratur og Aschehoug Utdanning. Aschehougs eierandel er oppgitt i parentes i oversikten nedenfor. Aschehoug Skjønnlitteratur og Dokumentar Aschehoug Fakta Aschehoug Barn og Ungdom Aschehoug Undervisning BROAschehoug GAN Aschehoug  Universitetsforlaget (100 prosent), et universitets-, høyskole- og tidsskriftforlag Forlaget Oktober AS (91 prosent), utgir skjønnlitterære bøker  Lydbokforlaget (50 prosent), utgir lydbøker og driver strømmetjensten Fabel. Norli Libris AS (51 prosent), bokhandlerkjede  De norske Bokklubbene AS (48,5 prosent) Økonomi og organisasjon Konsernomsetningen i 2020 var 538 millioner kroner, 29 millioner mer enn året før. Resultatet før skatt ble på 48 millioner kroner. Hadde man inkludert konsernets andel av omsetning i deleide selskaper, som for eksempel Norli, ville omsetningen vist så mye som 1,4 milliarder kroner. Forlegger og konsernsjef er Mads Nygaard (født 1968), som etterfulgte sin far, William Nygaard (født 1943) i april 2010. William Nygaard hadde da vært administrerende direktør i Aschehoug siden 1974. Aschehoug har litt over 100 aksjonærer. Den største aksjonæren er William Nygaard med 45 000 aksjer, noe som tilsvarer 10 prosent av utestående aksjer. Styreleder er Idar Kreuzer. Historie Forlaget ble grunnlagt i 1872 av Hieronymus og Halvard Aschehoug som sortimentsbokhandel, og startet forlagsvirksomhet etter at William M. Nygaard i 1888 trådte inn i firmaet. I 1900 ble forlag og bokhandel skilt. Fra 1935 ble det aksjeselskap. Sammen med Gyldendal Norsk Forlag (se Gyldendal ASA) opprettet Aschehoug Den norske Bokklubben i 1961, ekspedisjonssentralen Forlagssentralen i 1964 (eierandelen solgt til Gyldendal vinteren 2021) og leksikon- og ordbokforlaget Kunnskapsforlaget i 1975 (eierandelen solgt til Gyldendal høsten 2018). Gyldendal og Aschehoug eier videre hver sin halvpart av Lydbokforlaget. Aschehoug eide dessuten bokhandlerkjeden Norli Gruppen (dannet i 2000). Fram til 2009 eide forlagskonsernet Norli Gruppen sammen med familien Lauritzen, Drammen, men i 2009 kjøpte forlaget familien Lauritzens aksjer, slik at Norli Gruppen AS ble heleid av Aschehoug. I 2010 inngikk Aschehoug & Co. AS en avtale med NorgesGruppen ASA om å fusjonere selskapene Norli Gruppen AS og NorgesGruppen Bok og Papir AS. Bokhandlerkjedene Libris AS og Norli fikk med dette felles eierskap. Det nye selskapet eies 49 prosent av Aschehoug og 49 prosent av NorgesGruppen. Navnet på den nye bokhandelkjeden er Norli Libris AS. I 2008 overtok Aschehoug også 60 prosent av selskapet Snøball Film AS. Eierandelen ble senere utvidet til 100 prosent, men produksjonsselskapet ble solgt i 2018. I 2010 overtok Aschehoug og Gyldendal 50 prosent hver av aksjene i Aller Forlag AS. Med dette fikk de tilgang til Bladcentralen ANS. Forlaget fikk deretter navnet Bestselgerforlaget AS. Høsten 2018 kjøpte Aschehoug ut Gyldendals andel, og eide med dette alle aksjene i Bestselgerforlaget. Bestselgerforlaget ble etter dette lagt ned. Eierandelen i Bladcentralen opphørte med dette. Oppbygning Hovedforlaget er delt i hovedområdene litteratur og undervisning. Under litteratur hører enhetene Aschehoug Skjønnlitteratur, Aschehoug Barn og Ungdom og Aschehoug Fakta, og under undervisning hører Aschehoug Grunnskole, Aschehoug Videregående, Aschehoug Etterutdanning, GAN Aschehoug, Kaleidoskopet og Universitetsforlaget AS. GAN Forlag ble etablert i 1999, mens Kaleidoskopet ble etablert i 2000 og gir informasjon om utdanning og jobb gjennom magasiner, håndbøker, brosjyrer og nettsider. Begge ble overtatt av Aschehoug i 2006. Universitetsforlaget AS bygger på det opprinnelige Universitetsforlaget, etablert i 1950, hvor store deler av universitets- og tidsskriftredaksjonen ble overtatt av Aschehoug i 2000 og sammensluttet med Tano Aschehoug. Aschehoug eide i perioden 1987–2005 også Kirkelig Kulturverksted. Les mer i Store norske leksikon William Martin Nygaard William Nygaard Mads Nygaard forlag bokhandel konsern Eksterne lenker Aschehoug Aschehoug: historie Litteratur Rudeng, Erik: William Nygaard : 1865-1952, 1997, isbn 82-03-26111-6, Finn boken  Tveterås, Harald L.: Et norsk kulturforlag gjennom hundre år, 1972, isbn 82-03-05039-5, Finn boken